Lars Hansen fra Døstrup er en af de 13 landmænd, som er sendt bag i køen af Mariagerfjord Kommune. Han har været igennem myndighedsmøllen for at få godkendt sin landbrugsudvidelse siden 2008. Nu må han så endnu engang vente på en afgørelse. - Det er frustrerende. Der er jo ingen der har noget imod min udvidelse. Den ligger bare i systemet, uden at man kan gøre noget, siger Lars Hansen. Omprioriteringen af sagsbehandlingen i Mariagerfjord Kommune skyldes det IT-kaos, som det nye godkendelsessystem fra Miljøstyrelsen har bragt med sig. Politikerne er dog villige til at revurdere sagsgangen i august. - Det er ikke sikkert, at alle skal skubbes bagerst i køen. Det må bero på en individuel vurdering af, hvad der kan lade sig gøre, siger Preben Christensen, (Soc.dem.), Formand, Teknik- og Miljøudvalget, Mariagerfjord Kommune. Til august laver kommunens forvaltning en tidsplan for sagsbehandlingen af både gamle og nye udvidelsessager i kommune.

Referat:
13 landmænd i Mariagerfjord Kommune er sendt bag i behandlingskøen. En kø de allerede har stået i rigtig længe. De kan koste arbejdspladser